**SWYDD DDISGRIFIAD**

**Post:** Cydlynydd Gwirfoddoli
 Institiwt Glynebwy

**Graddfa Gyflog:** GraddfaB1 – B6, £24,410 - £28,627

**Cyflog Cychwyn:** £24,410

**Oriau:** 35 awr yr wythnos

**Gwyliau:**  23 diwrnod yn ogystal â gwyliau cyhoeddus

**Cyfnod prawf:** 3 mis

**Atebol i:** Rheolwr y Ganolfan

**Institiwt Glynebwy (EVI) yw'r institiwt hynaf yng Nghymru, adeilad cofrestredig Gradd 2 a lleoliad hanesyddol sydd yn gweithredu fel Canolfan Cymunedol a Diwylliannol yng nghalon Glynebwy. Mae'r adeilad yn gartref i sawl sefydliad statudol a trydydd sector.**

**ProMo-Cymru Cyf yw'r elusen gofrestredig sydd yn gyfrifol am gynnal yr EVI ac unrhyw ddatblygiadau'r dyfodol.**

**PRIF BWRPAS Y SWYDD**

I weithio'n agos â thîm EVI i gyflwyno ein Prosiect Cymunedau Cryf, Dyfodol Disglair yn llwyddiannus. Ariannir y prosiect trwy elfen 'Pobl a Sgiliau' Cronfa Ffyniant Cyffredin y DU.

I gysylltu gyda'r gymuned leol a recriwtio gwirfoddolwyr newydd i gefnogi gwasanaethau a gweithgareddau'r EVI.

I gefnogi a mentora tîm eang o wirfoddolwr yn eu siwrne gwirfoddoli EVI.

I weithio'n agos â Rheolwr y Ganolfan a'r Tîm EVI i sicrhau profiad positif i'r gwirfoddolwyr o fewn EVI ac i weithio tuag at y Wobr Buddsoddi Mewn Gwirfoddolwyr.

I weithio'n agos â Thîm EVI i ddatblygu Cynllun Ceir Gwirfoddol i gefnogi'r gymuned leol a'u galluogi i fynychu gwasanaethau ysbyty a gweithgareddau cymunedol yn EVI.

I weithio'n agos â Thîm EVI i ddatblygu Pantri Cymunedol EVI ymhellach, yn cefnogi ein gwirfoddolwyr ymroddedig i gydlynu rotâu, casglu bwyd a sicrhau bod y pantri yn llawn bob tro.

I weithio'n agos â Thîm EVI i ddatblygu cyfleoedd gwirfoddoli ymhellach o fewn y Pantri Cymunedol, Caffi Trwsio, Undeb Credyd, caffi@evi a'r ardd gymunedol, yn ogystal ag adeiladu ar y partneriaethau gyda'r heddlu lleol, Credydau Amser Tempo, Elite Clothing, Cymunedau Dros Waith a Mwy, a sawl sefydliad arall fydd yn gallu cynnig cymorth a chefnogaeth bellach i gymuned Glynebwy a Blaenau Gwent.

I weithio'n agos â Thîm EVI i ddatblygu'r Banc Cymunedol ymhellach yn y Ganolfan.

**DYLETSWYDDAU**

Bydd angen i'r person yn y swydd fod ac ymrwymiad cryf i gysylltu gydag aelodau'r gymuned ac annog cyfranogiad gweithredol o fewn gwasanaethau, gweithgareddau, a digwyddiadau yn y Ganolfan.

**Bydd dyletswyddau yn cynnwys: -**

Cysylltu’n weithredol gyda chymuned Glynebwy a Blaenau Gwent i annog cyfranogiad a gwirfoddoli yn EVI.

Gweithio'n agos gyda'n gwirfoddolwyr presennol wrth iddynt weithio yn y pantri cymunedol a chynorthwyo i recriwtio gwirfoddolwyr pellach i gefnogi'r prosiect cymunedol pwysig yma.

Datblygu'r "Caffi Trwsio" poblogaidd iawn ymhellach, gan recriwtio a chefnogi gwirfoddolwyr i arwain a chyflwyno'r caffi, gan rannu sgiliau trwsio gyda'r gymuned ehangach.

Gweithio'n agos gyda Thîm EVI i ddatblygu a chydlynu Cynllun Car Gwirfoddol i gefnogi'r gymuned leol a'u galluogi i fynychu gwasanaethau ysbyty a gweithgareddau cymunedol yn EVI.

Mentora a chefnogi gwirfoddolwyr a sicrhau eu bod yn cwblhau ac yn cynnal cynllun dysgu unigol ein gwirfoddolwyr, 'Fy Siwrne EVI'.

Mynychu digwyddiadau rhwydweithio cymdeithasol i hyrwyddo cyfleusterau'r EVI.

Cwblhau unrhyw ddyletswyddau eraill ar gais y tîm rheoli uwch, yn ôl gallu a chyfrifoldebau'r swydd.

Hyrwyddo proffil personol a phroffesiynol cadarnhaol o fewn y gymuned, wastad yn sicrhau enw da'r Ganolfan.

Bod yn sensitif i anghenion y gymuned leol a gwasanaethau mewn bodolaeth, i gynorthwyo gyda datblygiad lawn y Ganolfan fel ei fod yn gwireddu ei botensial.

**Cyffredinol**

Cadw at holl bolisïau a gweithdrefnau'r cwmni.

**Iechyd a Diogelwch**

Sicrhau eich bod yn cadw at holl Bolisïau Iechyd a Diogelwch.

**Oriau Gwaith**

Mae natur y swydd yn EVI angen rhywun gall weithio oriau hyblyg, fodd bynnag, bydd yn ofynnol i chi sicrhau eich bod yn gweithio o fewn yr oriau sydd wedi'u penodi i'r swydd yn unol â'r Swydd Ddisgrifiad yma, a bydd angen caniatâd o flaen llaw, ble'n bosib, os oes unrhyw oriau ychwanegol.

**Yn ychwanegol i'r dyletswyddau a chyfrifoldebau uchod, disgwylir i'r person yn y swydd gwblhau unrhyw ddyletswyddau a thasgau gofynnol eraill er mwyn sicrhau gweithredu effeithlon yn EVI a sicrhau bod y sefydliad yn cyfarfod ei amcanion a'i ganlyniadau yn llwyddiannus.**